b"\n_START_ARTICLE_\nJaume Aym\xc3\xa0 i Ayala\n_START_SECTION_\nBiografia\n_START_PARAGRAPH_\nDes de la seva joventut s'interess\xc3\xa0 pel cultiu de les arts gr\xc3\xa0fiques, estudiant en Institut Catal\xc3\xa0 de les Arts del Llibre i sent en aquell temps deixeble d'Eudald Canivell i Masbernat. Tamb\xc3\xa9 va estudiar dibuix, col\xc2\xb7labor\xc3\xa0 ass\xc3\xadduament en la revista Joventut i comen\xc3\xa7\xc3\xa0 a interessar-se pel teatre, del que m\xc3\xa9s tard iniciaria l'edici\xc3\xb3 d'alguns drames cl\xc3\xa0ssics espanyols. El 1900 fou un dels fundadors de l'Associaci\xc3\xb3 Catalanista Lo Renaixement, i tamb\xc3\xa9 col\xc2\xb7labor\xc3\xa0 a les publicacions El Poble Catal\xc3\xa0._NEWLINE_Sempre en col\xc2\xb7laboraci\xc3\xb3 amb el seu fill Jaume Aym\xc3\xa0 i Mayol, i incorporant m\xc3\xa9s tard a la seva tasca editorial als seus n\xc3\xa9ts, el 1939 public\xc3\xa0 una reimpressi\xc3\xb3 de Rinconcete y Cortadillo, de Miguel de Cervantes, que seria el punt de sortida de la seva llarga, intel\xc2\xb7ligent i generosa labor, tant en favor del llibre en general com de les lletres catalanes. En aquest \xc3\xbaltim sentit el 1944 va fundar amb el seu fill l'editorial Aym\xc3\xa0, que convocar\xc3\xa0 des del 1947 el Premi Joanot Martorell per a novel\xc2\xb7la catalana._NEWLINE_Els primers autors que edit\xc3\xa0 foren Walter Pater, Rainer Maria Rilke, Aloysius Bertrand, etc., presentat a Espanya, en castell\xc3\xa0, All\xc3\xb2 que el vent s'endugu\xc3\xa9, d'\xc3\xa8xit memorable, aix\xc3\xad com les obres de Georges Simenon, i d'altres molts autors del transcurs del temps._NEWLINE_D'altres obres: la col\xc2\xb7lecci\xc3\xb3 Gui\xc3\xb3 d'Or, amb volums de car\xc3\xa0cter hist\xc3\xb2ric signats per Jordi Rubi\xc3\xb3 i Balaguer, Josep Romeu, Joan Ainaud de Lasarte, Joan Regl\xc3\xa0 i Campistol, i el molt important de Ramon d'Abadal, L'Abat Oliba, bisbe de Vic i la seva \xc3\xa8poca; la col\xc2\xb7lecci\xc3\xb3 Barcelona, hist\xc3\xb2rica y monumental, que marca la col\xc2\xb7laboraci\xc3\xb3 amb l'Editorial Aym\xc3\xa0, d'Agust\xc3\xad Duran i Sanpere; Barcelona, divulgaci\xc3\xb3n hist\xc3\xb3rica, en vuit volums, sota la direcci\xc3\xb3 de l'Institut Municipal Hist\xc3\xb2ric de la Ciutat; els dibuixos de Dion\xc3\xads Baixeras i Verdaguer, sobre la Barcelona que desaparegu\xc3\xa9 amb la gran reforma urban\xc3\xadstica; L'Art Catal\xc3\xa0, de Folch i Torres; L'Art Modernista Catal\xc3\xa0 de Cirici Pellicer; Les terres catalanes, de Pere Blasi; L'humor a la Barcelona del nou-cents, il\xc2\xb7lustrat per Xavier Nogu\xc3\xa9s; L'Eucaristia en el Arte espa\xc3\xb1ol de Manuel Trens i Ribas; etc._NEWLINE_Tots aquests llibres, col\xc2\xb7leccions i series, li proporcionaren durant diversos anys premis atorgats per l'Institut Nacional del Llibre Espanyol, la Cambra d'Ind\xc3\xbastria \xe2\x80\x93Fira de Mostres\xe2\x80\x93 i altres organismes oficials."